b'\n_START_ARTICLE_\nDet Radikale Venstre\n_START_PARAGRAPH_\nDet Radikale Venstre on Taani sotsiaalliberaalne partei. Partei asutati Venstre partei vasakpooolse tiiva eraldumisega 21. mail 1905. Partei on l\xc3\xa4bi aja teinud koost\xc3\xb6\xc3\xb6d nii parempoolsete kui ka vasakpoolsete erakondadega. Viimaste valimiste ajal toetasid sotsiaalliberaalid sotsiaaldemokraatide peaministrikandidaadi Helle Thorning-Schmidti kandidatuuri.\n_START_SECTION_\nValimised\n_START_PARAGRAPH_\n2007. aasta Taani parlamendivalimistel sai partei 5,1% h\xc3\xa4\xc3\xa4ltest ja 9 mandaati 179-st. P\xc3\xa4rast valimisi j\xc3\xa4id nad endiselt opositsiooni.\n_START_SECTION_\nRahvusvahelistesse organisatsioonidesse kuulumine\n_START_PARAGRAPH_\nPartei kuulub nii liberaalsetesse kui ka tsentristlikesse organisatsioonidesse. Rahvusvahelisel tasandil kuulutakse nii Liberaalsesse Internatsionaali kui ka omatakse vaatlejastaatust Euroopa Keskparteide V\xc3\xb5rgustikus. Euroopas kuulutakse Euroopa liberaalsete ja reformiparteide \xc3\xbchendusse. P\xc3\xb5hjamaade n\xc3\xb5ukogus kuulutakse Keskparteide gruppi. Euroopa Parlamendis erakonnal kohti p\xc3\xa4rast erakonna l\xc3\xb5henemist 2007. aastal enam ei ole.\n_START_SECTION_\nAjalugu\n_START_PARAGRAPH_\nPartei esimene programm oli Odense programm. Nimi "Det Radikale Venstre" t\xc3\xa4hendab taani keelest otset\xc3\xb5lkes "radikaalne vasak". Seda t\xc3\xb5lget tuleb vaadata 19. sajandi kontekstis, kus vasakpoolseks peeti liberaale. Kuna nad olid lahkul\xc3\xb6\xc3\xb6nud Venstrest vasakpoolsem/radikaalsem, siis v\xc3\xb5tsid nad enda eristamiseks kasutusele t\xc3\xa4iendi "Radikal". Enne 1940. aastat pidas partei end sotsiaalradikaalseks erakonnaks, 1949. aastast peab erakond end sotsiaalliberalismi esindajaks._NEWLINE_7. mail 2007 lahkus erakonnast parem tiib, mis asutas paremtsentristliku Uue Alliansi.'